Klykolių Švč. Mergelės Marijos Apsilankymo bažnyčia

Klykolių Švč. Mergelės Marijos Apsilankymo bažnyčia – bažnyčia, stovinti Klykolių kaime, 0,5 km į pietus nuo Latvijos sienos.

Istorija 

Apie 1778 m. dvaro savininkas Ignas Pilsudskis pastatė koplyčią. Nuo 1805 m. čia nuolat gyveno kunigas. 1835 m. koplyčia remontuota. Tikinčiųjų ir kunigo A. Gedvilo rūpesčiu 1881 m. pastatyta medinė bažnyčia. Ji buvo Akmenės parapijos filija. 1901 m. pakeisti visi sienojai, pastatyta varpinė, įsteigtos kapinės, įsigyti vargonai. 1906 m. Šventoriuje sumūrytos Kryžiaus kelio stočių koplytėlės. 1911 m. per miestelio gaisrą sudegė klebonijos trobesiai. 1928 m. įkurta parapija.

Architektūra 

Bažnyčia stačiakampio plano, su bokšteliu. Šventoriaus tvora akmenų mūro.

Galerija

Nuorodos 

 Klykolių Švč. Mergelės Marijos Apsilankymo bažnyčia panoramas.lt

Akmenės rajono bažnyčios